વડાપ્રધાન વિશેના મુદ્દામાં તમારૂં મૂળ વાક્ય આ પ્રમાણે છેઃ “જ્યારે આપણો ભારતીય ચુંટણીમાં મત આપે છે ત્યારે તેને ખબર પણ નથી હોતી કે તે પક્ષને મત આપી રહ્યો છે, તે પક્ષ જો સત્તા પર આવશે તો કોણ દેશનો વડાપ્રધાન બનશે. જ્યારે જનતા દેશનો વડાપ્રધાન કોણ બનશે તે વાત પર કાબુ ના ધરાવતી હોય…” અહીં ‘ખબર’ ને તમે મહત્વનો મુદ્દો બનાવો છો. તમે હવે અર્થવિસ્તાર કર્યો છે. ચૂંટણી ન લડ્યો હોય એવા ઉમેદવારની વાત પણ હવે ઉમેરી છે. મેં તમારા મૂળ વાક્યમાં જણાવેલી ‘ખબર ન હોવા’ વિશે વાત કરી છે કે લોકશાહીમાં આ અનિશ્ચિતતા, સંસદીય અને પ્રમુખીય પદ્ધતિ, બન્નેમાં રહે છે. ચૂંટણી ન લડ્યો હોય એવો માણસ વડા પ્રધાન બની શકે એ બંધારણની વ્યવસ્થા છે. ગુજરાતમાં શ્રી નરેન્દ્ર મોદી પણ પહેલી વાર ચૂંટાયા વિના જ મુખ્ય પ્રધાન બન્યા હતા, તે આ જ વ્યવસ્થાને આધારે. ચુંટાયા વિનાની વ્યક્તિ ન બનવી જોઈએ એ રાજકીય પક્ષોની નૈતિકતાનો સવાલ છે. તમારા જેમ હું પણ માનું છું કે ન બનવી જોઈએ. પરંતુ એ દૃષ્ટિબિંદુને અહીં સ્થાન પણ નથી. અહીં તમારા વાક્યમાંથી તો માત્ર અનિશ્ચિતતા (અને એની અસર?)નો મુદ્દો ઊભો થતો હોય; એમ મને લાગ્યું. એ સંબંધે મારી કૉમેન્ટનું છેલ્લું વાક્ય અહીં ફરીથી આપું છું – “જનતા વધુ ને વધુ જાગૃત બનતી જાય એ જ ઉપાય છે.”